About Face (ალბომი)

About Face — ინგლისელი სიმღერების ავტორ და მუსიკოს დეივიდ გილმორის მეორე სოლო ალბომი, რომელიც გამოვიდა 1984 წლის მარტში. ალბომის პროდიუსერები არიან დეივიდ გილმორი და ბობ ეზრინი. ორი სიმღერა ერთობლივად დაიწერა პიტ ტაუნსენდისა და დეივიდ გილმორის მიერ, ყველა დანარჩენი სიმღერის ავტორია გილმორი.

 ისტორია 

ალბომი ჩაიწერა საფრანგეთში, ხმის ინჟინრის ენდრიუ ჯექსონის დახმარებით, იმ პერიოდში, როდესაც პინკ ფლოიდის ბედი უცნობი იყო. ალბომის ხმის მიქსი შეასრულა ჯეიმზ გათრიმ, სტუდიაში მაისიfair (ლონდონი).

ალბომზე უკრავენ ცნობილი მუსიკოსები: ჯეფ პორკარო, პინო პალადინო, ჯონ ლორდი და სტივ უინვუდი.

2006 წელს, გადაცემაში In the Studio with Redbeard, რომელიც მიეძღვნა დეივიდის ალბომს On an Island, გილმორმა აღნიშნა: „რომ გადავხედოთ ამ ალბომს, დავინახავთ, რომ იქ ბევრი კარგი ადგილია, მაგრამ მისი მთლიანი განწყობა, რომელიც 1980-იანი წლების სტილის მატარებელია, ჩემთვის მეტისმეტია“.

ალბომში შესული მუსიკის ნაწილი ჟღერს დისკოს სტილში, განსაკუთრებით ეს ეხება სიმღერას Blue Light (მოგვიანებით, ამ სიმღერის რემიქსი შეასრულა ფრანსუა კევორკიანმა). ეს უკანასკნელი პინკ ფლოიდის თაყვანისმცემლების ჟურნალის The Amazing Pudding მკითხველებმა დაასახელეს პინკ ფლოიდის რომელიმე წევრის ყველაზე ცუდ სოლო სიმღერად. ამერიკული რადიოსადგურებისათვის პრომო-სინგლების სახით გამოიცა სამი სიმღერა -  Love on the Air, All Lovers Are Deranged და Murder.

ბრიტანეთში ალბომი მოხვდა ჩარტების #21 ადგილზე, ხოლო აშშ-ში — #32 ადგილზე.

2006 წლის 14 აგვისტოს კომპანიამ EMI ალბომი გამოუშვა განახლებული ჟღერადობით. აშშ-სა და კანადაში იგი გამოიცა იმავე წლის 12 სექტემბერს.

სიმღერების სია

შენიშვნა: 2006 წლის რემასტერში სიმღერების Until We Sleep და Near the End ხანგრძლივობაა 5:20 და 5:50.

 სხვა მასალა 

ალბომისთვის დაიწერა კიდევ ერთი სიმღერა, რომელიც მასში არ შეიტანეს. მისი სხვადასხვა ვერსიები შექმნეს როი ჰარპერმა და პიტ ტაუნსენდმა. ჰარპერმა თავისი ვერსია, სახელწოდებით Hope გამოიყენა საკუთარ, 1985 წლის ალბომში Whatever Happened to Jugula? (რომელიც ჯიმი პეიჯთან ერთად ჩაწერა). ტაუნსენდმა იგივე სიმღერა, ოღონდ სახელით White City Fighting საკუთარ სოლო ალბომში White City: A Novel (1984) შეიტანა.

 გარეკანი 

გარეკანზე გამოსახულია დეივიდ გილმორის სახე. გარეკანის ერთ-ერთ ნაწილზე დაბეჭდილია Fleudian slip.

სტორმ თორგერსონი, გარეკანის ავტორი:

ჩვენ მრავალი ფოტო გადავიღეთ, მაგრამ ყველაზე დეივიდი ცდილობდა სუპერვარსკვლავის განსახიერებას და მაგარ ბიჭად მოჰქონდა თავი. საბოლოოდ, ყველა ფოტო მეტად პათოსური გამოვიდა. შემდეგ კი ვუთხარით, რომ ფოტოსესია დასრულდა და დეივიდი დაინტერესდა, თუ სად იყო ტუალეტი. აი მაშინ გადავუღეთ კიდევ ერთი სურათი.

თორგერსონი ალბომის გაფორმებაზე მუშაობდა ფსევდონიმით sTd, ვინაიდან როჯერ უოტერსმა იგი დააშორა პინკ ფლოიდთან დაკავშირებულ საქმიანობას.

 პერსონალი 
შემსრულებლები
 დეივიდ გილმორი - პროდიუსერი, გიტარა, ვოკალი
 ჯეფ პორკარო - დასარტყმელი საკრავები
 პინო პალადინო - ბას გიტარა
 სტივ უინვუდი - ორგანი და ფორტეპიანო სიმღერებში Love on the Air და Blue Light
 ჯონ ლორდი - სინთეზატორი, ორგანი
 ენ სედლი - სინთეზატორი
 რეი კუპერი - პერკუსია
 მიკი ფიტი - დამატებითი ვოკალი
 როი ჰარპერი - დამატებითი ვოკალი
 სემ ბრაუნი - დამატებითი ვოკალი
 ვიკი ბრაუნი - დამატებითი ვოკალი
ტექნიკური პერსონალი
 მაიკლ კემენი - ორკესტრირება
 ბობ ეზრინი - პროდიუსერი, ორკესტრირება
 ენდრიუ ჯექსონი - ხმის ინჟინერი
 დაგ საქსი - მასტერინგი და რემასტერინგი
 ჯეიმზ გათრი  - ხმის ინჟინერი და რემასტერის ავტორი
 ჯოელ პლენტი - რემასტერინგი
 სტორმ თორგერსონი (ფსევდონიმით STd) - გარეკანის დიზაინი

 ჩარტები 
ალბომი — ბილბორდი (აშშ)
წელიჩარტებიპოზიცია1984ბილბორდის ცხელი 200-ეული32

სინგლები — ბილბორდი (აშშ)
წელისინგლიჩარტებიპოზიცია1984Blue Lightბილბორდის ცხელი 100-ეული621984Blue Lightმეინსტრიმული როკ სიმღერები351984All Lovers Are Derangedმეინსტრიმული როკ სიმღერები101984Murderმეინსტრიმული როკ სიმღერები13

 რესურსები ინტერნეტში 
ეფექტები და გიტარები, გამოყენებული ალბომზე 
ინფორმაცია საიტზე Discogs

 სქოლიო 

კატეგორია:1984 წლის ალბომები
კატეგორია:დეივიდ გილმორის ალბომები
კატეგორია:Columbia Records-ის ალბომები
კატეგორია:ალბომები დეივიდ გილმორის პროდიუსერობით
კატეგორია:Harvest Records-ის ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები სტორმ თორგერსონის გარეკანის დიზაინით
კატეგორია:ალბომები ბობ ეზრინის პროდიუსერობით